Πανελλήνιο πρωτάθλημα ποδοσφαίρου ανδρών 1932-1933

Το Πανελλήνιο πρωτάθλημα 1932-33 διεξήχθη ως Εθνική κατηγορία για τρίτη και τελευταία χρονιά, στην οποία μετείχαν οκτώ ομάδες από τις τρεις ιδρυτικές Ενώσεις της ΕΠΟ: Αθήνας (3), Πειραιώς (2) και Μακεδονίας (3). Οι ομάδες αυτές δεν μετείχαν στα τοπικά πρωταθλήματα και η παραμονή τους στην Εθνική κατηγορία κρινόταν από αγώνες διαβάθμισης.

 Ολυμπιακός Προπονητής: Τίμπορ Έσερ Σύνθεση: Τερματοφύλακας: Ι. Θεοδωρίδης Αμυντικοί: Κουράντης, Χρυσαφόπουλος Μέσοι: Λεκκός, Πανόπουλος, Κορωναίος Επιθετικοί: Τερεζάκης, Ράγγος, Βάζος, Θ. Συμεωνίδης, Λ. Ανδριανόπουλος. Για να μειωθούν τα έξοδα των μετακινήσεων σε Θεσσαλονίκη και Αθήνα-Πειραιά, το πρωτάθλημα διεξήχθη σε δύο φάσεις. Η πρώτη φάση έγινε σε δύο ομίλους: Νότιο με τις 5 ομάδες Αθήνας και Πειραιά (8 αγώνες) και Βόρειο με τις τρεις ομάδες της Θεσσαλονίκης (4 αγώνες). Στην τελική φάση προκρίθηκαν τρεις σύλλογοι, οι δύο πρώτοι του Νοτίου ομίλου και η πρώτη του Βορείου, οι οποίες αγωνίστηκαν σε όμιλο 4 αγωνιστικών. Βαθμολογία Αποτελέσματα α ο αγώνας διεξήχθη στις 9/4/1933 και διακόπηκε στα μέσα του β' ημιχρόνου με τους γηπεδούχους να προηγούνται 2-1, εξαιτίας ακαταλληλότητας του γηπέδου από τη συνεχή βροχή. Ορίστηκε να επαναληφθεί εξ αρχής, όμως τελικά κατακυρώθηκε 2-0 χωρίς αγώνα υπέρ του Ολυμπιακού, όταν ο Παναθηναϊκός αρνήθηκε να αγωνιστεί εκ νέου στο Ποδηλατοδρόμιο. β χωρίς αγώνες, καθώς ο Παναθηναϊκός είχε αποσυρθεί από τη συνέχεια της διοργάνωσης σε ένδειξη διαμαρτυρίας για τις προηγούμενες αποφάσεις της ΕΠΟ (σημείωση α). Αγώνας διαβάθμισης Σύμφωνα με τον κανονισμό, όποια ομάδα τερμάτιζε στην τελευταία θέση του Νοτίου Ομίλου, έπρεπε να δώσει διπλό αγώνα διαβάθμισης με τον νικητή μεταξύ των πρωταθλητών ΕΠΣ Αθήνας και ΕΠΣ Πειραιώς. Συνεπώς, ο Παναθηναϊκός που τερμάτισε τελευταίος έπειτα από την άρνησή του να πάρει μέρος στους δύο τελευταίους αγώνες, για να παραμείνει στην κατηγορία έπρεπε να διαβαθμιστεί. Αντίπαλος του ήταν το Π.Ο. Γουδί, που είχε επικρατήσει του πρωταθλητή της ΕΠΣ Πειραιώς, Αργοναύτη, με 4-2 και 3-0. Όμως, ο Παναθηναϊκός δεν δέχθηκε να αγωνιστεί στους αγώνες διαβάθμισης στις 15 Ιουνίου του 1933, με αποτέλεσμα το Γουδί να κερδίσει χωρίς αγώνα την άνοδό του στο επόμενο Εθνικό Πρωτάθλημα 1933-34 και ο Παναθηναϊκός να υποβιβαστεί στην Α΄ κατηγορία της ΕΠΣΑ. Τελικά, ο υποβιβασμός δεν ίσχυσε λόγω της αλλαγής του κανονισμού για την κατάργηση της εθνικής κατηγορίας στις 24 Σεπτεμβρίου του 1933 και ο Παναθηναϊκός πήρε μέρος στο επόμενο πανελλήνιο πρωτάθλημα. Ο Βόρειος Όμιλος διεξήχθη με 3 ομάδες τους Άρη, Ηρακλή και Μέγα Αλέξανδρο. Το Φεβρουάριο του 1933 η ΕΠΟ απέρριψε το αίτημα ένταξης του ΠΑΟΚ στην Εθνική Κατηγορία, ο οποίος είχε υποβιβαστεί στην Α΄ ΕΠΣΜ όπου και παρέμεινε για τη σεζόν 1932-33 χωρίς να δώσει τελικά κανέναν αγώνα λόγω των νέων αποφάσεων της ΕΠΟ, καθώς δεν αγωνίστηκε στους αγώνες διαβάθμισης με τον Μέγα Αλέξανδρο, στο προηγούμενο πρωτάθλημα του 1931-32. Βαθμολογία Αποτελέσματα * Ο αγώνας διεξήχθη αρχικά στις 19/2/1933 και έληξε 7-0 υπέρ του Άρη, αλλά ακυρώθηκε και επαναλήφθηκε στις 19/3/1933, οπότε και πάλι νίκησε ο Άρης με 3-0. * Ο αγώνας διεξήχθη στις 2/7/1933 υπό αφόρητο καύσωνα. Δεν είχε βαθμολογικό ενδιαφέρον καθώς το πρωτάθλημα είχε κριθεί, αλλά οι παίκτες είχαν πολλά νεύρα και υπήρξε μία αποβολή για κάθε ομάδα από τα πρώτα λεπτά. Τελικά στο ημίχρονο, και ενώ ο Ολυμπιακός προηγείτο με 3-2, ξέσπασαν επεισόδια ανάμεσα σε παίκτες και φιλάθλους και ο αγώνας διεκόπη. Η ΕΠΟ θεώρησε υπαίτια την ΑΕΚ και κατακύρωσε τον αγώνα με 2-0 υπέρ του Ολυμπιακού. ** Ο τελευταίος αγώνας πρωταθλήματος Άρη - ΑΕΚ ματαιώθηκε, διότι το πρωτάθλημα είχε ήδη κριθεί αλλά και λόγω του προχωρημένου θέρους. Έτσι στην τελική βαθμολογία οι δύο ομάδες έχουν από τρεις αγώνες. Ανδρέα Μπόμη, "Γκολ 2000. Ένας αιώνας ποδόσφαιρο", σελ. 229-232. Στατιστική ποδοσφαίρου. Ηλ. Λέκκας, "Η εποποιία του ελληνικού ποδοσφαίρου", εφ. Αθλητική Ηχώ, 15/9/1974.